ORBEGOZO URIBE (EAJ, 2015-04-23):
Eskerrik asko presidente anderea. Egun on sailburuok, egun on legebiltzarkideok.
Esan dugun moduan, eztabaida hau ez dugu berria baina gure taldeak gaur, Euzko Abertzaleak taldeak, guk aurkeztutako osoko zuzenketaren alde bozkatuko dugu.
Ez dugu bat egiten gaur berriro ere hemen plazaratutako argumentuekin, are gutxiago duela aste gutxi batzuk Onkologikoako Patronatuko ordezkaria hemen izan genuenean, bertako zuzendari nagusia, bertako zuzendari medikua, langile batzuen ordezkariak ere bai. Eta bertan esandakoaren ondoren, are gutxiago egiten dugu bat gaur hemen plazaratu dituzuen argumentuekin.
Beraz, guk gure zuzenketa babestuko dugu. Zentzu horretan, eskatu nahi diogu Osasun Sailari jarraitu dezala Onkologikoaren egonkortasuna bermatzeko konpromisoarekin, orain arte egin duen bezala, oinarrian hori baitzen hasierako problema. Legealdi honen hasieran hori zen problema, hain zuzen ere, finantzaketa hori ez zegoela bermatuta.
Eta horrekin batera, eskatu nahi diogu ere bai arreta onkologiko bateratua eta kalitatezkoa sendotzeko helburuarekin, Donostiako Unibertsitate Ospitalearen eta Onkologikoaren onkologia zerbitzuen arteko integrazio funtzionalerako prozesuan urratsak ematen ere segi egiten. Hain zuzen ere, guk uste dugulako hori dela bidea eta hori dela benetan garrantzitsua. Gainera, arestian aipatu dudan agerraldi horretan, bertaratutakoek berretsi zuten hori zela bidea eta bidea jorratzen ari zela.
Por lo tanto, sabemos que el 19 de diciembre de 2013 se firmó la renovación del concierto entre el Departamento y la fundación Onkologikoa para los próximos cinco años. Este concierto ha dotado de estabilidad económica y ha garantizado por lo tanto la supervivencia del centro, que era lo que estaba en juego.
Pero, además, este hecho posibilitó poder ir dando pasos para profundizar en la integración funcional entre el Hospital Universitario de Donostia y Onkologikoa, que no olvidemos a día de hoy sigue perteneciendo a la obra social de la Fundación Kutxa. Y que sepamos, nadie ha manifestado la intención de desprenderse del centro, ni siquiera el representante del Partido Socialista ha manifestado ninguna voluntad de que el centro se ponga a la venta en los órganos de dirección del propio Onkologikoa.
Tampoco ustedes, cuando el Partido Socialista tuvo responsabilidades de Gobierno, dieron ningún paso en ese sentido ni plantearon ninguna iniciativa en ese sentido, ni dentro del Onkologikoa ni ante su representante, ni desde el Gobierno hicieron ningún ademán para lograr ese objetivo.
Beraz, gustatu edo ez gustatu, Onkologikoa fundazioa da, Kutxa Fundazioaren obra sozialaren ikurra da baina fundazio pribatuaren izaera juridikoa jarraitzen du izaten gaur gaurkoz. Eta guk uste dugu hori ere errespetatu behar dela, beste erakundeen autonomia ere errespetatu behar dugula.
Beraz, berriro esan Osasun Sailak Onkologikoa fundazioarekin iaz sinatu zuen osasun hitzarmenari esker, zentroaren sei langileen egonkortasun ekonomikoa bermatuta dagoela eta horrez gain, Gipuzkoa osorako arreta onkologiko integralerako oinarriak ezarri direla bi erakundeen arteko integrazio funtzionalerako pausuak emanez.
Guk aitortzen dugu Onkologikoa urteetan zehar minbiziaren aurkako borrokan egindako lana eta uste dugu, bai gure taldeak eta Jaurlaritzak ere bai behin eta berriro adierazi duen moduan, horri jarraipena eman behar zaiola. Inork ez du planteatzen hemen Onkologikoak bere izaera monografikoa galtzea, inork ez du hori planteatu. Bertako arduradunek ere ez zuten hori inondik inora planteatu. Beraz, gure taldearen asmoa beti izan da Onkologikoa indartzea eta egonkortasun ekonomikoa bermatzea.
EH Bilduk aurkeztutako ekimena eta gaur erdibidekoan islatzen den adostasun horretan, guk uste dugu planteamendua hasiera-hasieratik oker dagoela. Izan ere, guk argi daukagu Osakidetza dagoeneko badela erreferentea onkologia esparruan, dagoeneko Osakidetza, Donostiako Unibertsitate Ospitalea erreferentea da. Onkologikoarekin bateragarria bere lanean baina bada erreferentea: Bertako profesionalak lehen mailakoak dira, bertako egitura edo azpiegiturak lehen mailakoak dira. Beraz, uste dugu hasiera-hasieratik planteamendua oker dagoela.
Zuek hemen proposatzen duzuena, Alderdi Sozialistako ordezkariak esan du berak ez duela proposatzen gaur integrazioa Osakidetzan, aipatu duzu gaurkoa eztabaida ez dela horren inguruan izango. Baina guk ikusten duguna proposatzen ari zaretena, proponen decisiones que debe adoptar los órganos de decisión del Patronato de Onkologikoa. Tal y como está planteada vuestra enmienda, parece ser que se le pide a Onkologikoa que tome una serie de decisiones como ceder espacios suyos y que desde el Parlamento se le va a instar a que lo haga.
Vuelvo a reafirmar lo de antes, guk uste dugu beste erakundeei errespetua zor zaiela, bai bere autonomiari eta baita bere erabakitzeko organoari. Izatekotan, planteamendu hori egitekotan, uste dugu egokiena izango litzatekeela bertako erabaki organoetan plazaratzea. Badituzue baliabideak horretarako eta uste dugu, beraz, egokiago izango litzatekeela hemen gaur erdibidekoan adostu duzuen planteamendu hori bertan luzatzea.
Beraz, guk uste dugu Osakidetzak eta Onkologikoak dagoneko badaukatela plangintza eginda. Plan estrategiko hori aipatzen duzunean, badago plangintza bat eginda. Oso plangintza gainera, uste dugu lan asko, lan konplexua da eta lan eskerga handia eskatzen duena. Eta beraz, plangintza hori existitzen da.
Gainera, agerraldian bertan, hemen izan genituen bai Patronatuko ordezkariak, bai zuzendari orokorra, bai zuzendari medikuak, berretsi zuten plangintza hori betetzen ari dela, bide onetik doala. Beraz, ez dugu ulertzen behin eta berriro esatea hemen integrazio funtzionala geratuta dagoela, stand-by egoeran dagoela, ez direla aurrerapausoak ematen. Guk uste dugu, eta behintzat argi daukagu baita ere bertaratutakoei esandakoaren ondoren, plangintza hori aurrera doala.
Eta azkenik, finantzaketa arazorik ez dago. Finantzaketa arazoak egon ziren aurreko legealdiaren bukaeran, hor bai egon zirela benetako arazoak, hor bai hasi zirela benetako istiluak, hor bai egon zirela lan ilunak Onkologikoaren etorkizunaren inguruan.
Aldiz, orain eta berriro ere agerraldira bertaratutakoek esan zutenaren arabera, egonkortasun ekonomikoa bermatuta dago, Onkologikaoren etorkizuna bermatuta dago. Hurrengo bost urteetarako finantzaketa bermatuta dago. Bertan nahi izan genituen hainbeste azalpen eman zizkiguten.
Hitz egiten ziguten zein zen finantzaketa egoeraz. Zuk aipatzen duzunean milioi euroko zorraz, pribatizazioaren mamuez. Hitz egin ziguten, azalpenak eman zizkiguten datu zehatzekin eta guk argi ondorioztatzen dugu hortik hemen aipatzen diren argumentuak eta, berak esan zuen moduan, anekdota batetik argumentuak sortu nahi direla postura edo jarrera ideologiko bat sostengatzeko. Beraz, guk uste dugu behintzat finantzaketa aldetik ez dagoela inongo zalantzarik.
Aipatzen zen ere bai arriskua zentro monografiko izaten uzteko, pribatizatzeko, Eusko Jaurlaritzaren konplizitatearekin gainera. Berriro esaten dut zuzendari orokorrak datuak eman zituen, datu zehatzak eman zituen horri buruz. Alokatzen diren lokalak ia 1.500 euro suposatzen du, 1.500 euroko diru-sarrera. Inork uste badu horrek finantzaketa egoeran eragilerik duenik, guk uste dugu ez daukala zentzurik.
Anekdotei buruz hitz egiten nuen Roncal andrea. Guk uste dugu hemen eta Alberro zuzendari medikuak gainera ondo baino hobeto azaldu zizuela, liposukzioak, bularretako operazioei buruz horrela hitz egiteaz, horrela txantxa moduan hitz egiteaz egiten duzun komentario moduan ez dela batere zilegi, ez dela batere bidezkoa. Berak esan zizun benetan behar diren interbentzioak direla, Onkologikoan benetan beharrezkoak diren interbentzioak. Eta beraz, anekdota horietatik argumentu bat, anekdota ahotsetatik argumentu bat bilakatzea, uste dugu ez dela egokiena.
Horregatik guztiagatik, eta aurretik esan dudan moduan, guk gure zuzenketa babestuko dugu eta beti bezala Jaurlaritzari gure babesa eskainiko diogu gai honetan.
Eskerrik asko.